Egész Miskolc összefogott a karját elvesztett családapáért | Hír.ma
Egész Miskolc összefogott a karját elvesztett családapáért
Szerző: Vya itt: 18+, Belföldi hírek, Színes hírek 2016.08.08 13:37
Egy miskolci kétgyerekes családapát munkahelyén érte szörnyű baleset, amelynek során a tésztakészítő gép leszakította a karját.
A férfinek végül a sérülései miatt amputálni kellett a karját. A baleset után egy hónappal lejárt a szerződése, amelyet nem hosszabbítottak meg.
Koscsó Richárd történetéről korábban mi is itt írtunk.
A baleset után a férfi családja padlóra került, mert először a munkáját vesztette el, utána pedig a lakását is.
A miskolciak azonban összefogtak érte, mozgalom indult a család megsegítésére a közösségi oldalon és végül a család új lakást kapott és fiatalember új munkahelyen dolgozhat.
Richárd több mint 3 éven át dolgozott a helyi tésztaüzemben. Korábban arról beszélt, hogy a baleset előtt már fél évvel gond volt a géppel.
"Reggel kilenc lehetett, egy péktanulót vettem magam mellé. Csináltuk a dolgunkat, amikor észrevettem, hogy üres a gép, de van a tetején egy kis tészta. Belöktem egy kaparóval a gépbe, majd ki akartam kapcsolni a szerkezetet. A gép felett nyúltam a gombhoz, de berántotta az ujjamat, majd a kezemet" – -emlékezett vissza a férfi.
A családapának a baleset után egy hónappal már munkahelye sem volt, mert a szerződését nem hosszabbították meg.
A tésztaüzem vezetősége nem ismerték el, hogy üzemi baleset történt, így táppénzt sem kaphatott a férfi. A döntés miatt fellebbeztek, de addig párja fizetéséből kell élniük négyüknek. -írja a Blikk.
"Ráadásul a főbérlőm eladta a lakást, amiben éltünk. Hogy ne kerüljünk az utcára a gyerekekkel, több ezren akartak segíteni nekünk. Mozgalmat hoztak létre, így hamar lett albérletünk. Az önkormányzat is felajánlott egy lakást, de az csak 35 négyzetméter volt, ami nagyon kicsi négyünknek. Annyira megható volt, amit értünk tettek" – meséli Richárd párja, Tímea.
A megváltozott munkaképességű apának végül egy portásállást is felajánlottak.
Richárd ennek nagyon örül, mert a tésztaüzembe akkor is képtelen lett volna visszamenni, ha a szerződését meghosszabbították volna. Mikor a baleset után egyszer ellátogatott oda, olyan pánikrohama lett, hogy azonnal el kellett mennie a gyárból.
Az ügyben a rendőrség foglalkozás körében elkövetett gondatlan veszélyeztetés miatt indított nyomozást.
"Mivel a munkáltató nem ismerte el a felelősségét, ezért perre visszük az ügyet – közölte Lichy József ügyvéd. "Richárd azt állítja, hogy a gép nem állt le, amikor a biztonsági rácsot felemelte. Többször szólt a karbantartóknak, akiknek mindig sürgősebb dolguk volt, más gépeket javítottak" – tette hozzá.
színes hírek +18 amputálni kellett tésztagyártó gép Koscsó Richárd elvesztett a karját bajba került összefogott Miskolc mozgalmat indítottak